Timoteij

Timoteij var en svensk popgruppe som var aktiv fra 2008 til 2016. Gruppen besto av fire kvinner fra Skaraborg: klassekameratene Cecilia Kallin, Bodil Bergström, Elina Thorsell og Johanna Pettersson fra 1991-kullet på musikklinja på Katedralskolan i Skara. Gruppen blandet svensk folkemusikk med pop.

Historie 
Timoteij endte på 5. plass i Melodifestivalen  i 2010 med «Kom» (skrevet av Niklas Arn og Karl og Gustav Eurén) etter å ha vunnet den tredje semifinalen. Dermed ble det ikke noen internasjonal finale i Oslo, men til gjengjeld opptrådte gruppen i juni i bryllupet til kronprinsesse Victoria og prins Daniel. Timoteij ble kåret til Årets skaraborgare 2010. Debutalbumet Längtan i 2010 toppet listene i Sverige, og inneholdt duetten «Vända med vinden» med Alexander Rybak, som på lanseringstidspunktet var regjerende vinner av Eurovision Song Contest. De deltok igjen i 2012 med «Stormande hav» og røk ut i siste utslagsrunde av andresjansen, mens «Euphoria» vant både i Stockholm og Baku. Våren 2014 forlot Johanna Pettersson gruppen for å fokusere på en dansekarriere, og Timoteij ble en trio. Deres første singel som trio var "Wildfire".. I 2015 var trioen bakgrunnssangere og gitarister for Erika Salin i den irske finalen til Eurovision Song Contest 2015 med sangen «Break Me Up». Sangen var en av de fem som gikk videre til den direktesendte finalen 27. februar 2015 på The Late Late Show, og endte der på 3. plass, mens Molly Sterling vant med «Playing With Numbers». Før bruddet i 2016 slapp trioen EP-en "Under Our Skin". Karrieren ble avsluttet med en konsert i Skara på nyttårsaften 2016.

Medlemmer

Cecilia Kallin 
Født 4. desember 1991, er fra Falköping. I tillegg til å være vokalist i bandet, var hun også gitarist. I 2018 lanserte Kallin sin første solosingel "Runaway", ledsaget av en offisiell musikkvideo. og også den andre singelen " Don 't You Wanna Know". Sangen ble skrevet av Kallin selv, sammen med Tony Nilsson. Den svenske produksjonsduoen 528 brukte Kallins vokal i sangen "Unfeather".

Bodil Bergström 
Født 20. juni 1991, er fra Skara. I tillegg til å være vokalist for bandet, var hun bandets trekkspillspiller.

Elina Thorsell 
Født 27. april 1991, er fra Skövde. I tillegg til å være en av bandets vokalister, var hun også fløytespiller i bandet.

Johanna Pettersson 
Født 31. mai 1991, er fra Tibro. I tillegg til å være en vokalist i bandet, var hun bandets fiolinist. Johanna Pettersson forlot Timoteij tidlig i 2014. Hun erklærte: "Jeg forlater Timoteij! Etter fire fantastiske år har tiden nå kommet for meg å fortsette å jobbe med min dansekarriere. Jeg er spent på hva fremtiden vil bringe for meg, og jeg begynner med å spre mine vinger i New York i sommer."

Diskografi

Album

Single

Referanser

Eksterne lenker 
 
 

Svenske popgrupper
Band etablert i 2008
Deltakere i Melodifestivalen